Diari Oficial de la Generalitat Valenciana


Sumari del DOGV 9235, del 15-12-2021 (2021/11339)

RESOLUCIÓ de la Direcció General de Tecnologies de la informació i les comunicacions per la qual s'atorga l'habilitació definitiva per a la prestació del servei de radiodifusió sonora en ones mètriques amb modulació de freqüència, d'àmbit local, de referència DGA -9335793, a favor de l'Ajuntament de Callosa del Segura.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9235

Data del DOGV
:   15-12-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/11141


Data del document
:   17-11-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic
    * radiodifusió

RESOLUCIÓ de la Direcció General de Tecnologies de la informació i les comunicacions per la qual s'atorga l'habilitació definitiva per a la prestació del servei de radiodifusió sonora en ones mètriques amb modulació de freqüència, d'àmbit local, de referència DGA -9335793, a favor de l'Ajuntament de Callosa del Segura. [2021/11631]  
Antecedents de fet  
I. Amb data 5 de maig de 1992 el Ple de l'Ajuntament de Callosa del Segura va acordar sol·licitar ser prestador d'un servei de radiodifusió mitjançant ones terrestres en l'àmbit local.  
II. Amb data 22 de maig de 2009, d'acord amb la resolució de la secretaria de Telecomunicacions i per a la Societat de la Informació del Ministeri d'Indústria, Turisme i Comerç, se li va adjudicar provisionalment a l'Ajuntament de Callosa del Segura la reserva de freqüència 104,4 Mhz, prevista en el capítol II del Reial decret 1273/1992, de 23 d'octubre.  
III. Amb data 8 de febrer de 2021, per part de la Subdirecció General de Planificació i Gestió de l'Espectre Radioelèctric del Ministeri d'Economia i Empresa, es va acordar l'aprovació del projecte tècnic.  
  
IV. Amb data 2 de novembre de 2021, la Secretaria d'Estat per a l'Avanç Digital del Ministeri d'Economia i Empresa, va autoritzar, després de la revisió satisfactòria de les instal·lacions, la posada en servei per a la prestació del servei de radiodifusió.  
  
Fonaments de dret  
Primer. L'article 30 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, «La prestació del servei públic de comunicació audiovisual d'àmbit local estarà condicionada a l'atorgament previ d'una habilitació per l'òrgan competent en matèria de comunicació audiovisual de la Generalitat, en exercici de les funcions de control de la missió de servei públic que la Llei 7/2010, de 31 de març, atribueix a l'autoritat audiovisual d'àmbit autonòmic.»  
  
Segon. L'article 32 del Decret 4/2017, de 20 de gener, del Consell pel qual es regulen els serveis i el Registre de Prestadors de Comunicació Audiovisual de la Comunitat Valenciana estableix el procediment d'habilitació. En concret, conforme al que es preveu en l'article 32.5 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, estableix que «L'òrgan competent en matèria de comunicació audiovisual de la Generalitat, a la vista de tot el que s'ha fet, resoldrà sobre l'habilitació definitiva per a la prestació del servei públic, i procedirà a la seua publicació i inscripció en el Registre autonòmic de Prestadors de Serveis de Comunicació Audiovisual.»  
  
De conformitat amb el que preveu l'article 33 del Decret 4/2017, de 20 de gener, del Consell, «Les habilitacions per a la prestació del servei públic de comunicació audiovisual d'àmbit local s'atorgaren amb caràcter indefinit.»  
Tercer. La disposició transitòria segona, apartat 3, de l'esmentat Decret 4/2017, de 20 de gener, del Consell, estableix que «Les sol·licituds d'atorgament del servei públic de comunicació audiovisual de radiodifusió sonora en ones mètriques amb modulació de freqüència d'àmbit local que es troben en tramitació a la data d'entrada en vigor d'aquest decret, es resoldran conforme al que es preveu en aquest, sense perjudici del requeriment o de l'aportació a instàncies de les mateixes entitats locals interessades de la documentació necessària per a completar o adaptar els expedients.»  
Quart. La disposició quarta de l'esmentat Decret 4/2017, de 20 de gener, del Consell, diu que «L'òrgan competent en matèria de comunicació audiovisual de la Generalitat, a la vista de tot el que s'ha fet, resoldrà sobre l'habilitació definitiva per a la prestació del servei públic, procedint a la seua publicació i inscripció en el Registre Autonòmic de Prestadors de Serveis de Comunicació Audiovisual.»  
  
Comprovat que s'han complit els tràmits previstos en la normativa vigent, d'acord amb les competències atribuïdes pel Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, resolc:  
  
Primer  
Atorgar l'habilitació definitiva, amb caràcter indefinit, al municipi de Callosa del Segura per a la prestació del servei públic de radiodifusió sonora per a la freqüència modulada 104,4 Mhz, amb les característiques tècniques aprovades pel Ministeri que es detallen en l'annex.  
  
  
Segon  
L'entitat habilitada haurà de complir les obligacions previstes en els articles 33 i 34 del Decret 4/2017, de 20 de gener, del Consell, pel qual és regulen els serveis i el Registre de Prestadors de Comunicació Audiovisual de la Comunitat Valenciana i la resta de normativa susceptible d'aplicació.  
  
Tercer  
En virtut del que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques, la present resolució es publicarà en el Diari Oficial de la Generalitat Valenciana.  
  
Contra la present resolució, que posa fi a la via administrativa es podrà interposar potestativament un recurs de reposició davant el secretari autonòmic de Comunicació, en el termini d'un mes comptat des de l'endemà de la seua notificació, de conformitat amb el que preveuen els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 17 de novembre de 2021.- El director general de Tecnologies de la informació i les comunicacions: José Manuel García Duarte.  
  
  
  
ANNEX  
Dades de l'estació  
  
Servei Ràdio analògica  
Província Alicante/Alacant  
Nom de l'estació CALLOSA SEGURA Demarcació   
Identificador de xarxa FML037A  
Denominació de l'emissió 180KF8EHF  
Freqüència/Bloc/ Canal 104.4 MHz  
Longitud 00ºW 5244.37»  
Latitud 08ºN 0719.54»  
Cota (m) 19  
Longitud del màstil (m) 26  
Altura del centre elèctric (m) 25  
Altura efectiva màxima (m) 39  
Potència nominal del transmissor 100 Unitats W  
Potència d'eixida autoritzada 87.72 Unitats W  
Potència radiada 150 Unitats W  
Guany (dB) 3  
Pèrdues (dB) 0.67  
Nombre d'elements 2  
Polarització Mixta  
Directivitat No directiva  
Sectors de radiació SI-SF Obertura Inclin.Haz Azimut  
 0 - 0 38 0 90  
Tipus d'emissió ER1